Stimați colegi,

La inițiativa conducerii nationale a Societatii de Geografie din Romania încercăm să constituim o bază de date la nivel national care să fie disponibilă online. Scopul acesteia este de a veni în sprijinul tuturor celor care sunt interesați să organizeze aplicații practice de teren care pot susține învățământul geografic din România.

Având în vedere faptul că anterior acestui demers au fost schițate o serie de activități care vizează colaborarea Facultăților de Geografie din țară pentru susținerea tinerilor capabili de performanță (elevilor olimpici participanți la faza națională) se intenționează ca Societatea de Geografie să facă următorul pas spre susținerea activităților geografice aplicative din învățământul preuniversitar la o scară mult mai mare.

În acest scop ne adresăm președinților de filiale județene cu rugămintea de a ne ajuta în demersul nostru de a identifica resursele umane și materiale de care dispunem la nivelul fiecărui județ în parte.

Un posibil început de colaborare este legat de furnizarea unor informații care sunt cerute în tabelele de mai jos.

|  |  |  |  |
| --- | --- | --- | --- |
| În cadrul fiecărui județ dorim să identificăm cel puțin trei Geografi (profesori, prof. pensionari, studenți, alți specialiști, ) buni cunoscători ai zonei în care activează. Este vorba de persoane dispuse să ofere eventualelor grupuri informații utile și să-i însoțească pe teren. Începutul acestei activități se face pe bază de voluntariat urmând ca ulterior să găsim alte modalitați de colaborare. Nume și prenume | Statutul profesional  | Adresa email și telefon | Zona pentru care este dispus să ofere consultanță |
|  |  |  |  |
|  |  |  |  |
|  |  |  |  |
|  |  |  |  |

|  |  |  |  |  |
| --- | --- | --- | --- | --- |
| În cadrul fiecărui județ dorim identificarea unor locații de cazare accesibile ca poziție și preț (hoteluri sub tutela ISJ, tabere, cămine ale unor licee, pensiuni etc)Denumirea locației | Adresă, contact email, telefon,  | Condiții de disponibilitate și facilitățile de care dispun | Număr de locuri  | Preț (chiar și cu aproximație) |
|  |  |  |  |  |
|  |  |  |  |  |
|  |  |  |  |  |

Aceste activităti practice de teren se pot organiza pe parcursul anului școlar sau în vacanțe. Scopul lor este de a facilita ințelegerea unor noțiuni teoretice prin vizualizarea și analiza facută în teren.

Ne dorim ca Societatea de Geografie din România să fie liantul relațiilor viitoare dintre geografii care consideră că geografia se învață și pe teren.

Cu stima,

Lect. univ. dr. Dan Lesenciuc

Secretar executiv al Societății de Geografie din România